обяснение.
 3.Държавите членки, които са заинтересовани да участват като държава членка с финансово участие, представят на Комисията най-малко следната информация:
 а)обема на произведената възобновяема енергия, изразен в kWh, който те възнамеряват да подкрепят чрез механизма и от който възнамеряват да се възползват по отношение на статистическото зачисляване;
 б)примерен максимален бюджет за kWh/kW, който те могат да изразходят за своята статистическа полза;
 в)максималния планиран финансов принос в евро в механизма за финансиране за всяка процедура за предоставяне на безвъзмездни средства;
 г)предпочитания спрямо процедурите за отпускане на безвъзмездни средства — неутрални по отношение на технологиите, мултитехнологични, специфични по отношение на технологиите, специфични по отношение на проектите или специфични по отношение на крайната употреба — в съответствие с критериите, заложени в член 4, параграф 5 от Директива (ЕС) 2018/2011;
 д)необходимия минимален дял на статистическите ползи, който трябва да им бъде зачислен в съответствие с член 27, когато е приложимо, за всяка технология;
 е)други предпочитания, които са от значение за техния финансов принос, включително екологични критерии.
 4.Без да се засягат разпоредбите на Регламент (ЕО) No 1049/2001 на Европейския парламент и на Съвета
 4
 , Комисията не оповестява публично информацията, предоставена от дадена държава членка като част от заявяването на интерес, с изключение на случаите, когато е изрично упълномощена от съответната държава членка.
 5.Комисията взема предвид информацията, предоставена от приемащите държави членки и от държавите членки с финансово участие съгласно настоящия член, с оглед на изготвянето на поканите за представяне на предложения, и по-специално:
 а)техните цели,
 б)формата на безвъзмездните средства (инвестиционна или оперативна помощ);
 в)произведената възобновяема енергия и стоката (kWh или kW), на която ще се основават безвъзмездните средства;
 г)допустимите технологии;
 д)ценовия таван;
 е)обекта, географските и регулаторните ограничения и екологичните критерии;
 ж)периода на изпълнение на проектите;
 з)разпределението на статистическите ползи между държавите членки, осигуряващи финансово участие, и приемащите държави членки;
 и)както и критериите за предоставяне на финансова подкрепа.
 6.Комисията изчислява ценовия таван, посочен в параграф 5 от настоящия член, въз основа, наред с другото, на предоставената от държавите членки информация по време на заявяването на интерес, съответните елементи за сравнение, като например минали покани, проучвания на разходите, както и на резултатите от моделиране , когато е целесъобразно. При изчислението се вземат предвид общите усреднени разходи за производство на енергия чрез технологията за възобновяема енергия, които се коригират редовно.
 7.Комисията съобщава на държавите членки намерението си да обяви покана за представяне на предложения и предвидените елементи, посочени в преходните два параграфа, преди обявяването на поканата.
 8.Държавите членки може да изразят становищата си относно съобщената от Комисията информация съгласно предходния параграф. След като извърши преглед на тези коментари в контекста на целите на механизма, Комисията съобщава на държавите членки окончателните елементи, посочени в параграфи 5 и 6.
 Член 8
 Обвързващи ангажименти на приемащите държави членки
 1.Приемащите държави членки потвърждават пред Комисията своя неотменим и безусловен ангажимент да участват в механизма с цел да се позволи инсталациите, които се намират на техните територии, да получат подпомагане от механизма в съответствие с националния регулаторен режим в рамките на три месеца от получаването на информацията, посочена в член 7, параграф